[{"text_idx": "#000002", "text": "Gyda bron i 300 o blant a phobl ifanc wedi troi at y Gymraeg i fwynhau sesiynau gemau fideo ar-lein, diolch i Menter Iaith Sir Ddinbych, dywedodd Jeremy Miles, Gweinidog y Gymraeg ac Addysg ei \u201cbod hi\u2019n wych gweld y gwaith mae Menter Iaith Sir Ddinbych yn ei wneud.\u201d"}, {"text_idx": "#000003", "text": "Rhannodd y Gweinidog ei sylwadau wrth iddo weld plant a phobl ifanc yn mwynhau sesiynau\u2019r ge\u0302m fideo, Minecraft yn y Gymraeg a ddatblygwyd gan y Fenter, ar faes Eisteddfod yr Urdd, yn Ninbych, yn ddiweddar."}, {"text_idx": "#000007", "text": "Yn o\u0302l Elis o Gynwyd: \u201cMae gen i ddiddordeb mewn stwff digidol a dwi\u2019n licio helpu a dangos i blant ac oedolion sut mae pethau\u2019n gweithio. Dwi\u2019n falch o\u2019r cyfle i helpu Menter Iaith Sir Ddinbych.\u201d"}, {"text_idx": "#000008", "text": "I Meilir o Ddinbych, y cyfle i wirfoddoli oedd yn bwysig. \u201cDwi\u2019n hoffi gwirfoddoli, mae\u2019n dda pan ti\u2019n hy\u0302n ac yn chwilio am swyddi ac mae chwarae gemau fideo yn lot o hwyl. Mae cael cyfuno\u2019r ddau beth ar faes y Steddfod, yn gre\u0302t!\u201d"}, {"text_idx": "#000010", "text": "I\u2019w rieni di-Gymraeg, mae cael y cyfle i wirfoddoli i Fenter Iaith Sir Ddinbych yn ffordd o roi rhywbeth yn o\u0302l i elusen sy\u2019n agos iawn at eu calonnau."}, {"text_idx": "#000012", "text": "\u201cRoedd darganfod Menter Iaith Sir Ddinbych yn chwa o awyr iach i mi. Mae cymaint o ddylanwad Seisnig ac eingl-Americanaidd ar ein plant oherwydd technoleg ddigidol, ffilmiau, y teledu, a ballu. Pan ddes i ar draws Menter Iaith, gwelais y cyfleoedd roeddynt yn eu cynnig i Mathew, i gryfhau ei Gymraeg, mwynhau defnyddio\u2019r iaith y tu allan i\u2019r stafell ddosbarth a dod yn rhan o griw o bobl ifanc oedd yn gwneud defnydd o\u2019r iaith yn eu bywydau bob dydd. Mae\u2019n bwysig iawn iawn.\u201d"}, {"text_idx": "#000014", "text": "\u201cRoedd yn braf agor cil y drws ar peth o\u2019n gwaith i Weinidog y Gymraeg ac Addysg, yn ystod ei ymweliad. Mae datblygu\u2019r ge\u0302m Minecraft i Sir Ddinbych bellach yn talu ar ei ganfed, wrth i blant a phobl ifanc gael cyfleoedd i chwarae trwy gyfrwng y Gymraeg."}, {"text_idx": "#000016", "text": "Elfen arall o waith digidol y Fenter yw\u2019r Clwb Gemau Fideo a sefydlwyd yn wreiddiol yn ystod y cyfnod clo yn 2020. Trwy ddefnydd o Zoom a llwyfannau cymdeithasu digidol eraill, daeth cyfle i blant a phobl ifanc gyd-chwarae gemau amrywiol ar-lein, gyda swyddogion y Fenter yn cydlynu trwy gyfrwng y Gymraeg."}, {"text_idx": "#000017", "text": "\u201cErbyn hyn, rydym yn cydweithio\u2019n agos a\u0302 Mentrau Iaith ar draws y gogledd ac mae clybiau gemau fideo bellach yn cael eu cynnal yn fisol i grwpiau oedran cynradd ac uwchradd."}, {"text_idx": "#000019", "text": "\u201cTrwy fynd i fyd plant a phobl ifanc, mae modd dylanwadu ar yr iaith chwarae a chynnig profiad newydd iddynt i rwydweithio a\u0302 chyfoedion, gosod heriau i\u2019w gilydd, gweithio mewn ti\u0302m a chyrraedd chwaraewyr ledled y gogledd. Rydyn ni\u2019n ddiolchgar iawn i bawb sydd wedi cydweithio a\u0302 ni.\u201d"}]